cyanic-selkie/wikianc huggingface dataset:
নাশা (চলচ্চিত্র)
পটভূমি
একদিন নাটকটির মহড়া দেওয়ার সময় অনিতার প্রেমিক স্যামুয়েল বাড়ি ফিরে তাকে অবাক করে দিয়েছিল। অনিতা এবং স্যাম একটি সুখী দম্পতি, যা সাহিলকে ঈর্ষান্বিত এবং অসন্তুষ্ট করে তোলে। পরে এক রাতে সিনেমা থেকে ফিরে আসার সময় স্যাম এবং অনিতাকে গাড়িতে একসাথে চেপে বসে থাকতে দেখে সাহিলের অস্বস্তি হয় এবং সে স্যামকে গাড়ি থামাতে বলে এবং বাড়ি ফিরতে হাঁটতে থাকে। সাহিলের চাঞ্চল্য দেখে স্যাম অনিতাকে বলে যে সাহিল তাকে ভালোবাসে, যা শুনে অনিতা হেসে ফেলে। পরবর্তীতে স্যাম তার কথাকে প্রমাণ করার জন্য সাহিলকে জ্বালাতন করতে শুরু করে, যাতে সাহিলকে রেগে যায় এবং একদিন প্রতিযোগিতা করার সময় স্যাম উদ্দেশ্যমূলকভাবে সাহিককে ধাক্কা দিয়ে আহত করে। অনিতা স্যামকে শিশুদের মতো আচরণ করার জন্য ধমক দেয়। সাহিলের বন্ধুরা তৎসময়ে বুঝতে পেরেছিল যে অনিতার জন্য সাহিলের অনুভূতি রয়েছে বলে অনিতা এবং স্যাম সম্পর্কে মন্তব্য করে তাকে জ্বালাতন করতে শুরু করে। সাহিল যখন তাদের কথা শুনে ক্ষুব্ধ হয়ে যায়, তখন তারা বলে যে স্যাম এবং অনিতা প্রতিদিন রাতে যৌনমিলন করে। রাগান্বিত ও সন্দেহবাতিক হয়ে সে রাতে অনিতার বাড়িতে যায় এবং জানালা দিয়ে ঘরে প্রবেশ করে। সে অনিতা এবং স্যামের যৌনমিলন দেখে অবাক হয়ে যায়। মানসিকভাবে আহত হওয়ায় সে পিছিয়ে যেতে থাকে, দুর্ঘটনাক্রমে কোনও টেবিলের তার ধাক্কা লাগে এবং জোরে আওয়াজ হয়। অনিতা কি হয়েছে দেখতে যখন বেরিয়ে আসে, সে সাহিলকে দেখে হতবাক হয়ে যায় যখন সাহিল অনিতাকে উলঙ্গভাবে দেখে ফেলে। পরদিন সকালে সাহিল মহড়ার জন্য অনিতার বাড়িতে আসে। গতরাতে সে যা করেছিল তার জন্য সাহিলের উপর চরম রাগান্বিত হয়ে অনিতা তাকে তিরস্কার করে এবং নাটকটির মহড়া থেকে তাকে বেরিয়ে যেতে বলে। এই ঘটনার কারণে টিয়ার সাথেও সাহিলের মানসিক বিচ্ছেদ ঘটে।
কিছু দিন পর থানা থেকে অনিতার একটি ফোন কল আসে। সেখানে তিনি জানতে পারেন যে, স্যাম তার এক ছাত্রীকে (সে'ও সাহিলের বন্ধু) একটি রেভ পার্টিতে নিয়ে গিয়েছিলেন। পুলিশ সেখানে একটি অভিযান চালিয়ে তাকে আটক করে এবং স্যাম কোনোভাবে পালিয়ে যায়। অনিতা এবং স্যামের মাঝে এই ঘটনা নিয়ে দ্বন্দের সৃষ্টি হয় এবং স্যাম মাতাল অবস্থায় অনিতাকে চড় মেরে তাকে ছেড়ে চলে যায়। সাহিল অনিতার কথা জানতে পারে এবং তার সাথে দেখা করতে যায় এবং তাদের মাঝে মিলন ঘটে। সন্ধ্যায় সাহিল অনিতার কাছে ঘরে তৈরি বিরিয়ানি নিয়ে যায় যাতে তার (অনিতা) অবস্থা কিছুটা ভাল হয়, কিন্তু সে স্যামকে সেখানে অনিতার সাথে কথা বলতে দেখতে পায়। সে আবার আঘাত পেয়ে চলে যায়। অনিতা তার চলে যাওয়া তাকিয়ে দেখতে থাকে। পরের দিন অনিতা সাহিলের বাড়িতে গিয়ে তার চাচা ও বাবার সাথে দেখা করে। কে এসেছে তা দেখতে সাহিল বেরিয়ে এলে তাকে দেখে অনিতা তার কাছে ক্ষমা চায় এবং এক কাপ কফির জন্য তাকে বাইরে নিয়ে যায়। এলসেখানে অনিতা তাকে বলে যে, অবশেষে তার এবং স্যামুয়েলের মাঝে সম্পর্কের সমাপ্তি হয়েছে, যা সাহিলের মনোভাবকে আবারো ঘুরিয়ে দেয়।
কিছু দিন পরে সাহিলের বন্ধুবান্ধব সহ অনিতা তার বাড়িতে সাহিলের জন্মদিন উদ্‌যাপন করতে আসে। পার্টির পরে সাহিল মদের বোতল নিয়ে অনিতার বাড়িতে যায়। তারা এক সাথে উদ্‌যাপন করে পান করে এবং তাদের মাঝে চুম্বনে ঘটে। কিন্তু অনিতা তার ভুল বুঝতে পেরে সাহিলকে থামিয়ে দেয় এবং তাকে চলে যেতে বলে। বাড়ি থেকে তাকে বের করা দেওয়ার পর অনিতা হতাশাগ্রস্ত হয় এবং বুঝতে পারে যে, সে'ও সাহিলকে ভালোবাসতে শুরু করেছে। পরে সাহিলের চাচা এবং বাবা অনিতার সাথে সাহিলের কি হয়েছে তা জিজ্ঞাসা করার জন্য অনিতার সাথে দেখা করে এবং অনিতা কেবল তাদের আশ্বাস দেয় যে কিছুদিনের মধ্যে সবকিছু স্বাভাবিক হয়ে যাবে। অনিতা তখন স্কুলে তার চাকরি থেকে পদত্যাগ করে এবং সাহিলকে তা জানায়। অনিতাকে থামানোর জন্য মরিয়া হয়ে সাহিল তার বাড়িতে পৌঁছে এবং যেখানে তাদের মধ্যে অত্যন্ত আবেগময় ঘটনা ঘটে এবং তারা শেষ পর্যন্ত একে অপরকে ভালোবাসতে শুরু করে। অনিতা সাহিলের প্রতি তার ভালবাসার কথাও স্বীকার করে নেয়।
পরে অনিতা পঞ্চগনি ছেড়ে চলে যাওয়ার পরে সাহিল তার রেখে যাওয়া চিঠিটি পড়ে, যেখানে অনিতা বলে যে তাদের মধ্যে যা ঘটেছিল সেগুলো ঠিক নয় এবং তাদের পথ আলাদা করতে হবে। এবং ভবিষ্যতে যদি তাদের আবার দেখা করার কথা হয় তবে তারা আলাদা-আলাদা ব্যক্তি হিসাবে অন্য সময় ও অন্য জায়গায় মিলিত হবে। অনিতা তাকে ভুলে যেতে বলে। চিঠিটি পড়া শেষ করে সাহিল চূড়ান্ততার অনুভূতি নিয়ে ভেঙে পড়ে। পরে, সাহিল তার বন্ধুদের সাথে দেখা করতে যায় যেখানে টিয়া সহ সকলের সাথে তার পুনর্মিলন হয়, কারণ সে তার এই সকল অভিজ্ঞতাকে নতুন, পূর্ণতাপ্রাপ্ত দৃষ্টিকোণ থেকে পেছনে রেখে যেতে চায়।
প্রচারণা
চলচ্চিত্রটির পোস্টারগুলি প্রকাশের পর মুম্বাইয়ের মহিম এলাকার কয়েকজন লোক ক্ষুব্ধ হয়েছিল। ২০১৩ সালের ২০শে জুলাই একদল প্রতিবাদকারী পোস্টারগুলি ছিড়ে ফেলে এবং আগুন ধরিয়ে দেয়। শিবসেনার সাধারণ সম্পাদক চিত্রপট বিজ্ঞাপনে পুনম পাণ্ডের শরীর দেখানোর বিষয়ে আপত্তি জানিয়ে বলেন, "আমরা পোস্টারটিকে অত্যন্ত অশ্লীল ও অবমাননাকর বলে মনে করি এবং এই জাতীয় চলচ্চিত্রের অনুমোদন দেব না।"
সমালোচনা
মুক্তির পরপরই নাশা সমালোচকদের মিশ্র প্রতিক্রিয়া লাভ করে। ডিএনএইন্ডিয়া রেটিং হিসাবে ৫ এর মধ্যে ২ তারকা প্রদান করেছিল। বলিউডলাইফও চলচ্চিত্রটিকেকে রেটিং হিসাবে ৫ এর মধ্যে ২ তারকা প্রদান করেছিল। মুম্বাইমিরর ৫ এর মধ্যে ৩ তারকা দিয়েছিল এবং বলেছিল যে, "নাশা নিঃস্বার্থভাবে অপ্রয়োজনীয় যৌনতা থেকে দূরে থাকার এবং একটি গল্প বলার চেষ্টা করেছে, তবে শেষ পর্যন্ত গ্রীষ্মের বিদ্যালয়ের মতো এটিরও কোন ক্লাস হয় নি।" তবে, রেডিফ.কম "নাশা আপনাকে একটি সুন্দর অপ্রীতিকর পরিণামের অভিজ্ঞতা দেয়" বক্তব্যের সাথে চলচ্চিত্রটিকে ৫ এর মধ্যে ৩ তারকা প্রদান করে।
বক্স অফিস
চলচ্চিত্রটি প্রায় ₹৩.৫-৪০ মিলিয়ন আয় দিয়ে শুরু হয়েছিল এবং সপ্তাহশেষে ৬ষ্ঠ দিনে ছবিটি প্রায় ₹৭৫ মিলিয়ন উপার্জন করে নেয়।
সম্ভালকা
সম্ভালকা (Sambhalka) ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ পশ্চিম জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সম্ভালকা শহরের জনসংখ্যা হল ১১,০৬৪ জন। এর মধ্যে পুরুষ ৬১%, এবং নারী ৩৯%।
এখানে সাক্ষরতার হার ৬০%, । পুরুষদের মধ্যে সাক্ষরতার হার ৬৮%, এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে সম্ভালকা এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
আপন জুয়েলার্স
আপন জুয়েলার্স বাংলাদেশের ঢাকা ভিত্তিক একটি স্বর্ণ ও হীরকজাত জুয়েলারি ব্যবসা প্রতিষ্ঠান। এটি বাংলাদেশে গহনার বৃহত্তম খুচরা বিক্রেতা।
ইতিহাস
ঢাকার অভ্যন্তরে গুলশান, উত্তরা ও ধানমন্ডিতে আপন জুয়েলার্সের সাতটি শাখা রয়েছে। আপন রিয়েল এস্টেট লিমিটেড এই প্রতিষ্ঠানের একটি শাখা প্রতিষ্ঠান।
বগুড়া (দ্ব্যর্থতা নিরসন)
বগুড়া নামে বাংলাদেশে একটি শহর রয়েছে। এছাড়াও বগুড়া দ্বারা যা কিছু বোঝানো হতে পারে:
জালালাবাদ গ্যাসক্ষেত্র
অবস্থান
জালালাবাদ গ্যাসক্ষেত্রের অবস্থান সিলেট বিভাগের সিলেট শহরতলির লাক্কারতুরা চা বাগান এলাকায়।
খনন ও কূপ
জালালাবাদ গ্যাসক্ষেত্রে ব্লক-১৩ এবং ব্লক-১৪-এ জেবি-৬, জেবি-৭ এবং জেবি-৯ নামে তিনটি কূপের মাধ্যমে গ্যাস উত্তোলন করা হয়।
ম্যাককিউন–রাইশাওয়া
১৯৩৯ সালে সর্বপ্রথম পদ্ধতিটি জর্জ এম. ম্যাককিউন এবং এডউইন ও. রাইশাওয়া কর্তৃক প্রকাশিত হয়। কিছু ব্যতিক্রমসহ, এটি কোরিয়ান হ্যাঙ্গুলকে প্রতিবর্ণীকরণ করার চেষ্টা না করে এর ধ্বনিগত উচ্চারণকে প্রতিনিধিত্ব করে।
বৈশিষ্ট্য
ম্যাককিউন-রাইশাওয়া পদ্ধতিতে মহাপ্রাণ ধ্বনি যেমন pʼ, kʼ, ও tʼ বর্ণসমূহকে তাদের অল্পপ্রাণ রূপ থেকে আলাদা করার জন্য ইলেক বা লোপ চিহ্ন ব্যবহার করা হয়, যাকে প্রথম দর্শনে অক্ষর পৃথকীকরণ চিহ্ন হিসেবে ভুল করার সম্ভাবনা থাকে (উদাহরণস্বরূপ, 뒤차기 → twichʼagi (তুইছাগি) মূলত তিনটি অক্ষর twi (তুই), chʼa (ছা) ও gi (কি)-এর সমষ্টি)। এছাড়া ㄴㄱ (n'g, ন+গ) বর্ণদ্বয়কে ㅇ (ng, ঙ) বর্ণ থেকে পৃথক হিসেবে নির্দেশ করার জন্যও এ চিহ্নটি ব্যবহৃত হয়: 잔금 → chan'gŭm (চানগ্যুম) এবং 장음 → changŭm (চাঙ্যুম)। ইলেক বা লোপ চিহ্নের এমন ব্যাপক ব্যবহার থাকায়, এটির অপসারণ করা হলে তা মানুষকে বিভ্রান্ত করে তোলে। এছাড়া কোরীয় ভাষায় স্বরবর্ণ পৃথকীকরণে ব্রিভচিহ্ন ব্যবহৃত হয়। ফলে ব্রিভ ও ইলেক বা লোপ চিহ্নের অপসারণ করা হলে অল্পপ্রাণ k, t, p ও ch থেকে মহাপ্রাণ kʼ,tʼ,pʼ ও chʼ; ㄴㄱ (n'g, ন+ক) থেকে ㅇ (ng, ঙ) এবং স্বরবর্ণ 으 (ŭ, উ্য) ও 어 (ŏ, অ) থেকে 우 (u, উ) ও 오 (o, ও) পৃথক করা অসম্ভব হয়ে পড়বে।
ইন্টারনেট ব্যবহারকারীদের ইলেক চিহ্ন ব্যবহার না করা এবং কী-বোর্ডে ব্রিভ চিহ্নের অপ্রতুলতা ছিলো ২০০০ সালে দক্ষিণ কোরীয় সরকার কর্তৃক নতুন এক পদ্ধতির প্রনয়ন শুরু করার প্রাথমিক কারণ।
ব্যঞ্জনবর্ণ
পূর্ববর্তী অক্ষরের অন্তিম ব্যঞ্জন ও পরবর্তী অক্ষরের প্রারম্ভিক ব্যঞ্জনের মিথস্ক্রিয়ায় সংঘটিত ধ্বনিতাত্ত্বিক পরিবর্তন (হলুদ রঙে চিহ্নিত):
ঘোষ উচ্চারণের ক্ষেত্রে ㄱ, ㄷ, ㅂ ও ㅈ এর জন্য g, d, b ও j  এবং অন্যান্য ক্ষেত্রে k, t, p ও ch ব্যবহৃত হয়।
অন্যান্য পদ্ধতি
তৃতীয় একটি পদ্ধতি ইয়েল রোমানীকরণ বিদ্যমান রয়েছে, যা একটি প্রতিলিপিকরণ পদ্ধতি। তবে তা কেবল অ্যাকাডেমিক সাহিত্যে বিশেষত ভাষাবিদগণ কর্তৃক ব্যবহৃত হয়।
কোরীয় শব্দ সিরিলীয় লিপিতে প্রতিলিপিকরণের জন্য পূর্বের খোলদোভিজ পদ্ধতির উপর ভিত্তি করে নির্মিত কনচেভিজ পদ্ধতি ব্যবহৃত হয়। ম্যাককিউন-রাইশাওয়া পদ্ধতির মতোই এটি বর্ণ-থেকে-বর্ণ সরাসরি প্রতিপাদনের পরিবর্তে উচ্চারণ অনুলিপি করে।
আরও দেখুন
হাঙ্গুল
মার্থা ব্রে
মার্থা ব্রে বা মার্থা ব্রে-স্মিটস (১৮৮৪ - ১৯৪৯) ছিলেন একজন ফরাসি ভোটাধিকার কর্মী, যিনি নারীদের ভোটাধিকারকে স্বীকৃতি দেওয়ার পক্ষে ফরাসি মতামতকে প্রভাবিত করার জন্য মহিলা অ্যাকশন লীগ (Ligue d'action féminine) গঠন করেছিলেন।
জীবন
ব্রে ১৮৮৪ সালে জন্মগ্রহণ করেন। তিনি মহিলা নেত্রী হুবার্টিন অক্লার্টের একজন ভক্ত ছিলেন। বাম|থাম্ব| ১৯২৬ সালে প্রথম পাতার খবর ১৯২৫ সালের ৬ই ডিসেম্বর, তিনি 'মহিলাদের ভোটাধিকারের জন্য মহিলা অ্যাকশন লীগ' (La Ligue d’action féminine pour le suffrage des femmes) তৈরি করেন। তাঁর উদ্দেশ্য ছিল ফরাসি নারীদের যে ভোট দেওয়ার অধিকার থাকা উচিত, তার স্বীকৃতি দেওয়ার জন্য ফরাসি মতামতকে প্রভাবিত করা। তিনি বিশ্বাস করেছিলেন যে নারীদের ভোট দেওয়া যুদ্ধ এড়ানোর একটি উপায় হতে পারে। ব্রিটেন যখন ভোটাধিকার স্বীকার করে নিয়েছিল, ফ্রান্স কিন্তু যুদ্ধের পরে ফরাসী মহিলাদের ভোটাধিকার দিয়ে পুরস্কৃত করেনি এবং মহিলাদের ভোটাধিকারের যুক্তি নিয়ে বিভ্রান্তি সৃষ্টি হয়েছিল। কারণটি কি ছিল একটি "সঠিক" অথবা সংযম, যৌনরোগ বা নিরস্ত্রীকরণের মতো লড়াইয়ের সমস্যাগুলির সুবিধার কারণে যেখানে একটি ঐতিহ্যগত মহিলা লবি গ্রুপ ছিল।
ব্রের সংগঠন বিভিন্ন শ্রেণিতে ব্যাপক সমর্থন পেতে প্রচারণায় হাস্যরসের ব্যবহার করেছিল। তাঁর সংস্থায় প্রায় ৫০০ সদস্য ছিল বলে অনুমান করা হয়। তিনি যে সংগঠনটি তৈরি করেছিলেন তা ছিল অ-জঙ্গি কিন্তু প্রথম বিশ্বযুদ্ধের আগে ব্রিটিশ মহিলা সামাজিক ও রাজনৈতিক ইউনিয়ন যে জঙ্গি কৌশলগুলি ব্যবহার করত তার জন্য ব্রে ঈর্ষান্বিত ছিলেন। আমেরিকানরা ব্রের সংস্থাকে একটি রোল মডেল হিসাবে দেখেছিল।
১৯২৬ সালের ৮ই সেপ্টেম্বর প্যারিসের দৈনিক পত্রিকা লে জার্নালের প্রথম পাতা তৈরি হয়েছিল বিশেষ কিছু বিষয় দিয়ে। সেখানে ব্রের সংস্থার প্রচারণার খবর ছিল, সমর্থকদের নিয়ে একটি গাড়ির ছবি ছিল এবং ব্রের একটি প্রতিকৃতি ছাপা হয়েছিল।
সনঠ
সনঠ (Sanoth) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর।
জনসংখ্যার উপাত্ত
এখানে সাক্ষরতার হার ৭২%, । পুরুষদের মধ্যে সাক্ষরতার হার ৭৯%, এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে সনঠ এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
লানা মামকেজ
লানা মামকেজ হচ্ছেন একজন জর্দানিয় রাজনীতিবিদ, সাংবাদিক এবং সংস্কৃতি বিষয়ক মন্ত্রী।
প্রারম্ভের জীবন
লানা মামকেজ জর্ডান বিশ্ববিদ্যালয় থেকে তার বিএ এবং এমএ সম্পন্ন করেন। ২০০২ সালে তিনি জর্দান বিশ্ববিদ্যালয় থেকে ডক্টরেট প্রোগ্রাম সম্পন্ন করেন।
কর্মজীবন
লানা জর্দান সরকারের মালিকানাধীন একটি আরবি ভাষার জর্দানিয়ান সংবাদপত্র "দৈনিক আল রা'ই"-এর একজন সাংবাদিক হিসেবে কাজ করেছেন। তিনি ইশরা বিশ্ববিদ্যালয়ের কলা অনুষদে শিক্ষক হিসেবে কর্মরত ছিলেন। তিনি জর্ডানের আম্মানে অবস্থিত পেত্রা বিশ্ববিদ্যালয়ের কলা ও বিজ্ঞান অনুষদেও শিক্ষকতা করেছেন। তিনি জর্ডানের বেশ কয়েকটি রেডিও স্টেশনে কাজ করেছেন। তিনি জর্ডান টেলিভিশনের প্রযোজক ছিলেন এবং টিভি শো উপস্থাপনা করেন। ২ মার্চ ২০১৫-এ, তিনি প্রধানমন্ত্রী আব্দুল্লাহ এনসোর-এর মন্ত্রিসভার সংস্কৃতি মন্ত্রী নিযুক্ত হন, মন্ত্রিসভায় নিযুক্ত পাঁচ নারীর একজন ছিলেন তিনি। মন্ত্রী হিসাবে তিনি জর্ডানের জেরশ গভর্নোরেটের রাজধানী জেরশ শহরে জেরশ সাংস্কৃতিক শহর প্রতিষ্ঠা প্রকল্পের সাথে কাজ করেন। তিনি আর্মেনিয়া ও জর্ডান এবং জর্ডানে আর্মেনিয়ান সম্প্রদায়ের মধ্যে সাংস্কৃতিক সম্পর্ক উন্নত করার জন্যও কাজ করেছেন।
খাসি পাহাড়
খাসি পাহাড়শ্রেণী হচ্ছে ভারতের মেঘালয় রাজ্যের শিলং মালভূমিতে অবস্থিত একটি নিম্ন পর্বত গঠন। পর্বতটি গারো-খাসি-জৈন্তিয়া পাহাড়শ্রেণীর একটা অংশবিশেষ, যা পূর্বাচল পাহাড়শ্রেণী এবং আরও পূর্বে বৃহত্তর পাটকাই পাহাড়শ্রেণীর সাথে একে সংযোগ করেছে।  খাসি পাহাড়, এবং সমগ্র গারো-খাসি-জৈন্তিয়া পর্বতশ্রেণী, মেঘালয় উপক্রান্তীয় বনের এলাকা জুড়ে বিস্তৃত।
খাসি পাহাড় ও সমগ্র মেঘালয় রাজ্য প্রশাসনিকভাবে ১৯৭০ সালের পূর্বে আসাম রাজ্যের অংশ ছিল। বিশেষত পুরনো নথিপত্রে, বিকল্প নাম হিসেবে খাসিয়া পাহাড় প্রতিবর্ণীকরণ হতে দেখা যায়। খাসি পাহাড় (/ˈkɑːsi/)
এই অঞ্চলে প্রধানত খাসি উপজাতির বাসিন্দারা বসবাস করে, যারা ঐতিহ্যগতভাবে বিভিন্ন সর্দারের অধীনে, খাসি পাহাড় প্রদেশ হিসেবে পরিচিত রাজ্যে অবস্থান করে। এর একটা রাজধানী, চেরাপুঞ্জিকে পৃথিবীর সবথেকে ভেজা স্থান হিসেবে মনে করা হয়। খাসিদের সংখ্যাগরিষ্ঠ মানুষ প্রেসবিটেরিয়ান এবং পরে ক্যাথলিক এবং অ্যাংলিকানদের অবস্থান।
এই অঞ্চলটি খাসি পাহাড় জেলার অধীনে আসে, যা দুই ভাগে বিভক্ত হয়ে ১৯৭৬ সালের ২৮ অক্টোবর পশ্চিম খাসি পাহাড় জেলা এবং পূর্ব খাসি পাহাড় জেলা গঠন করে।
লুম শাইলং হচ্ছে সর্বোচ্চ চূড়া যা  উঁচু।  এটা শিলং শহর থেকে দক্ষিণ দিকে কয়েক কিলোমিটার দূরে অবস্থিত।
প্রশাসন
প্রশাসনিকভাবে, খাসি পাহাড়শ্রেণীকে খাসি পাহাড় জেলার অন্তর্ভুক্ত করা হয়েছে। এই জেলাকে পূর্ব খাসি পাহাড় জেলা এবং পশ্চিম খাসি পাহাড় জেলায় বিভক্ত করা হয় ২৮ অক্টোবর, ১৯৭৬ সালে। ৪ জুন ১৯৯২ সালে, রী ভোঈ জেলাকে পূর্ব খাসি পাহাড় জেলা থেকে পৃথক করা হয়।
নদনদী
খাসি পাহাড় এলাকায় যেসব নদী আছে সেগুলো হচ্ছে জালুখালি নদী, খাসিয়ামারা নদী, যাদুকাটা নদী, উমিয়াম নদী, আশাউড়া নদী প্রভৃতি।
পাঠ্যবই
থাম্ব|পাঠ্যবই পাঠ্যপুস্তক অধ্যয়নের একটি শাখায় সামগ্রীর বিস্তৃত সংকলন। পাঠ্যপুস্তক সাধারণত শিক্ষাপ্রতিষ্ঠানে শিক্ষাগতদের প্রয়োজন মেটাতে তৈরি করা হয়। উদাহরণ হল বিদ্যালয়ের বই এবং বিদ্যালয়ে ব্যবহৃত অন্যান্য বই। আজ, অনেক পাঠ্যবই মুদ্রণ  এবং ডিজিটাল  উভয়ই ফর্ম্যাটেই প্রকাশিত হয়।
ইতিহাস
পাঠ্যবইয়ের ইতিহাস প্রাচীন সভ্যতার সাথে সম্পর্কিত একটি বিষয়। উদাহরণস্বরূপ বলা যেতে পারে প্রাচীন গ্রীকরা শিক্ষামূলক পাঠ্য রচনা করেছিলেন। আধুনিক পাঠ্যবই মুদ্রণ মুদ্রণযন্ত্র দ্বারা তৈরি করা। এর ব্যাপক উৎপাদনের মূলে রয়েছে এই মুদ্রণযন্ত্র। ইয়োহানেস গুটেনবের্গ নিজেই আলেস ডোনাটাসের লাতিন ব্যাকরণের একটি বিদ্যালয়ের বই আর্স মাইনর এর সংস্করণ ছাপিয়ে থাকতে পারেন । প্রাথমিক পাঠ্যবই গৃহশিক্ষক  এবং শিক্ষক (যেমন বর্ণমালার বই) দ্বারা ব্যবহার করেছিলেন। পাশাপাশি এটা ব্যবহার করেন বা অনেক ক্ষেত্রে লিখেন সেই ব্যক্তিরাই যারা নিজেরাই অন্যদের শিখিয়েছিলেন।
গ্রীক দার্শনিক সক্রেটিস পাঠ্যবই ব্যবহার করার ফলে জ্ঞান হ্রাস পাবে জন্য শোক প্রকাশ করেছিলেন। কারণ তখন সংক্রমণে মিডিয়া বদলে গিয়েছিল। গ্রীক বর্ণমালা আবিষ্কারের ২,৫০০ বছর আগে জ্ঞান এবং গল্পগুলি নিজের মূখে মূখে আবৃত্তি করা হত বা সেটা লিখার কোন ব্যবস্থা ছিল না। এটা অনেকটা হোমারের মহাকাব্য হিসাবে বলা যায়। লেখার নতুন প্রযুক্তির দৌলতে গল্পগুলি আর মুখস্থ করার দরকার নেই। এই প্রযুক্তি ছিল এমন একটি বিকাশ যা সক্রেটিসের ভয় ছিল গ্রীকদের মুখস্থ করা এবং পুনর্বিবেচনার মানসিক ক্ষমতা দুর্বল করে দেবে। (হাস্যকরভাবে, আমরা সক্রেটিসের উদ্বেগগুলি সম্পর্কে কেবল জানি কারণ - সেগুলি তাঁর বিখ্যাত শীর্ষ প্লেটো তাঁর বিখ্যাত সংলাপগুলিতে লিখেছিলেন। ) বইয়ের ক্ষেত্রে যা ঘটেছিল তা হল পরবর্তী পঞ্চদশ শতাব্দীতে পরিবর্তনীয় প্রকারের সাথে মুদ্রণ আবিষ্কার  বিপ্লব  নিয়ে আসে। এই আবিষ্কারটি জার্মান ধাতব শিল্পী জোহানেস গুটেনবার্গের জন্য ঘটে। তিনি গলিত ধাতব মিশ্রণ ব্যবহার করে ছাঁচে টাইপ করেছিলেন এবং ছবিটি কাগজে স্থানান্তর করতে কাঠের স্ক্রু ছাপাখানা তৈরি করেছিলেন।
গুটেনবার্গের প্রথম এবং একমাত্র বৃহত আকারের মুদ্রণের প্রচেষ্টা ছিল ১৪৫০ এর দশকে। গুটেনবার্গের আবিষ্কার প্রথমবারের জন্য গ্রন্থের ব্যাপক উৎপাদন সম্ভব করেছিল। যদিও গুটেনবার্গ নিজেই এই ব্যয়বহুলে ছি্লেন, তবুও মুদ্রিত বইগুলি পরের ৫০ বছরে ইউরোপীয় বাণিজ্য পথে ব্যাপকভাবে ছড়িয়ে পড়তে শুরু করে এবং ষোড়শ শতাব্দীর মধ্যে মুদ্রিত বইগুলি আরও ব্যাপকভাবে ব্যবহারযোগ্য এবং কম ব্যয়বহুল হয়ে উঠে। যদিও অনেকগুলি পাঠ্যবই ইতিমধ্যে ব্যবহৃত হয়েছিল, বাধ্যতামূলক শিক্ষা এবং ইউরোপে বিদ্যালয়ের শিক্ষার ফলে শিশুদের জন্য আরও অনেক পাঠ্যবই মুদ্রণ করা হয়েছিল। উনিশ শতক থেকেই পাঠ্যবই বেশিরভাগ শিশুদের প্রাথমিক শিক্ষার উপকরণ হিসাবে কাজ করেছে। মার্কিন যুক্তরাষ্ট্রের বিদ্যালয়ের ঐতিহাসিক তাত্পর্যপূর্ণ দুটি পাঠ্যপুস্তক হল ১৮শতকের নিউ ইংল্যান্ডের প্রাইমার এবং ১৯ শতকের ম্যাকগুফি রিডার্স ।
সাম্প্রতিক প্রযুক্তিগত অগ্রগতি পাঠ্যপুস্তকের সাথে মানুষের যোগাযোগের পদ্ধতি পরিবর্তন করেছে। অনলাইন এবং ডিজিটাল উপকরণগুলি শিক্ষার্থীদের traditionalতিহ্যগত মুদ্রণ পাঠ্যপুস্তক ব্যতীত অন্য উপকরণগুলিতে অ্যাক্সেস করা ক্রমশ সহজ করে তুলেছে। শিক্ষার্থীদের এখন ইলেকট্রনিক বই ("ই-বুকস"), অনলাইন টিউটরিং সিস্টেম এবং ভিডিও লেকচারের অ্যাক্সেস রয়েছে। একটি ই-বুকের উদাহরণ হ'ল প্রকৃতি প্রকাশনা থেকে জীববিজ্ঞানের প্রিন্সিপাল ।
বাজার
অনেক শিল্পের মতো, সাম্প্রতিক বছরগুলিতে সরবরাহকারীর সংখ্যা হ্রাস পেয়েছে (মার্কিন যুক্তরাষ্ট্রে কেবল কয়েকটি মুখ্য পাঠ্যপুস্তক সংস্থা রয়েছে)। এছাড়াও, চাহিদার স্থিতিস্থাপকতা মোটামুটি কম। "ভাঙা বাজার" শব্দটি অর্থনীতিবিদ জেমস কোচের ছাত্রদের আর্থিক সহায়তা সম্পর্কিত উপদেষ্টা কমিটি দ্বারা চালিত বাজার বিশ্লেষণে উপস্থিত হয়েছিল। সংস্থার সমস্যার কারণে পাঠ্যপুস্তকের বাজার ক্লাসিক সরবরাহ এবং চাহিদা প্রতিফলিত করে না।
সাউদাম্পটন জেনারেল হাসপাতাল
সাউদাম্পটন জেনারেল হাসপাতাল (এসজিএইচ) ইংল্যান্ডের সাউদাম্পটনে অবস্থিত একটি বৃহৎ শিক্ষণ হাসপাতাল যা সাউদাম্পটন এনএইচএস ফাউন্ডেশন ট্রাস্ট কর্তৃক পরিচালিত হয়।
ইতিহাস
হাসপাতালটি ১৯০০ সালে সাউদাম্পটনের শার্লি ওয়ারেনে সাউদাম্পটন ইউনিয়ন ইনফার্মারি হিসাবে প্রতিষ্ঠিত হয়েছিল। রয়্যাল সাউথ হ্যাম্পশায়ার হাসপাতাল ছিল স্বেচ্ছাসেবী হাসপাতাল, যা ১৮৩৫ সালে শহরে প্রতিষ্ঠিত হয়েছিল। প্রাথমিক পঁয়ত্রিশ-একর (চোদ্দ হেক্টর) সাইটটির জন্য দরিদ্র আইন অভিভাবকদের আট হাজার দুইশত পাউন্ড ব্যয় হয়েছিল এবং ভিত্তিপ্রস্তরটি ১৯০০ সালের একত্রিশ মার্চ স্থাপন করা হয়েছিল। মূল বিল্ডিং পরে ভেঙে ফেলা হয়।
সাউদাম্পটন বরো কাউন্সিল ১৯২৯ সালে হাসপাতালের দায়িত্ব গ্রহণ করে এবং শয্যার সংখ্যা চারশত একত্রিশ এ প্রসারিত করে। ১৯৪৮ সালে যখন জাতীয় স্বাস্থ্য সেবা চালু হয়, তখন হাসপাতালটি তার বর্তমান নাম গ্রহণ করে।
যুক্তরাজ্যের বর্তমান প্রধানমন্ত্রী ঋষি সুনাক ১২ মে ১৯৮০ সালে হাসপাতালে জন্মগ্রহণ করেছিলেন।
১৯৮৩ সালে, ১০ মিলিয়ন পাউন্ডের ওয়েস্ট উইং নির্মাণ করা হয়েছিল, যা হাসপাতালে ৪৭২ শয্যা যোগ করে; এটি এক বছর পরে ১.৫ মিলিয়ন পাউন্ড ব্যয়ে ওয়েসেক্স বডি স্ক্যানার ইনস্টল করা হয়েছিল।
জুলাই ২০০৬ সালে, কার্ডিয়াক রোগীদের আত্মীয়দের জন্য আবাসনসহ একটি নতুন কার্ডিয়াক সেন্টার খোলা হয়েছিল। ২০০৬ সালের সেপ্টেম্বরে স্টিভ মিলস স্টেম সেল ল্যাবরেটরি, যা সাউদাম্পটন এফসি ফুটবলার স্টিভ মিলস দ্বারা নির্মিত একটি দাতব্য সংস্থা দ্বারা প্রতিষ্ঠিত হয়েছিল, রয়্যাল সাউথ হান্টস হাসপাতাল থেকে সাউদাম্পটন জেনারেল হাসপাতালে একটি নতুন স্থানে স্থানান্তরিত করে এবং স্টিভের বিধবা জো এবং প্রাক্তন সাউদাম্পটন ফুটবলার এবং ম্যানেজার অ্যালান বল আনুষ্ঠানিকভাবে ২৭ সেপ্টেম্বর ২০০৬ সালে উদ্বোধন করেছিলেন।
২০১৬ সালে হাসপাতালটি উচ্চায়ন করে প্রাপ্তবয়স্ক এবং শিশুদের মেজর ট্রমা সেন্টার (এমটিসি) বানানো হয়।
মিডিয়া কভারেজ
হাসাতালটি বিবিসি ডকুমেন্টারি সিরিজ, দ্য জেনেরল এবং আইটিভি ডকুমেন্টারি সিরিজ ট্রমা: লেভেল অয়ান নির্মাণ স্থান ছিল।
হাসান সোহরাওয়ার্দী
স্যার হাসান সোহরাওয়ার্দী (১৮৮৪ – ১৮ সেপ্টেম্বর ১৯৪৬) হলেন একজন ব্রিটিশ-ভারতীয়-বাঙালি চিকিৎসক, সেনাকর্মকর্তা, রাজনীতিজ্ঞ ও শিক্ষাবিদ। তিনি নাইট উপাধি প্রাপ্ত হয়েছিলেন।
কর্মজীবন
১৯৪৫ সালে তিনি কলকাতা বিশ্ববিদ্যালয়ের ইসলামের ইতিহাস ও সংস্কৃতি'র অধ্যাপক নিযুক্ত হন। স্যার সোহরাওয়ার্দী কলকাতা বিশ্ববিদ্যালয়ের প্রথম মুসলিম উপাচার্য ছিলেন। একাধারে তিনি ছিলেন সাইমন কমিশনের পরামর্শ দাতা ও বেঙ্গল আইনসভার সদস্য। ১৯২৩ থেকে ১৯২৫ সাল পর্যন্ত তিনি এখানকার উপ সভাপতি পদ অলংকৃত করেন।
ভারতীয় পূর্ব রেল এর প্রধান স্বাস্থ্য আধিকারিক ছিলেন। রেলওয়ে স্বাস্থ্য ও এম্বুলেন্স পরিষেবা চালু করেন। ইংল্যান্ডে ইস্ট লন্ডন মসজিদ তৈরীর ক্ষেত্রে গুরুত্বপূর্ণ ভূমিকা রেখেছিলেন তিনি।
সম্মান
কলিকাতা বিশ্ববিদ্যালয়ের উপাচার্য ও কলকাতা মেডিক্যাল কলেজ ও হাসপাতালের নিয়ামক থাকাকালীন তিনি বিশ্ববিদ্যালয়ের সমাবর্তন উৎসবে বাংলার গভর্নর স্যার স্ট্যানলি জ্যাকসনকে বিপ্লবী বীণা দাসের গুলির হাত থেকে বাঁচান ১৯৩২ সালের ৬ ফেব্রুয়ারি। এই সাহসিকতাপূর্ণ কাজের পুরষ্কারস্বরূপ তাকে ১৯৩২ সালের ১৭ ফেব্রুয়ারি নাইট উপাধি  প্রদান করা হয়।
সোহরাওয়ার্দীকে ১৯২৭ সালে জন্মদিনের সম্মাননা তালিকাতে ওবিই নিযুক্ত করা হয়, কাইজার-ই-হিন্দ পদক, ১৯৩০ সালে একই সম্মাননা তালিকায় প্রথম শ্রেণী। ১৯৩২ সালের জানুয়ারীতে সেন্ট জন এর সম্মানসূচক আদেশের (ওএসটিজে) একজন সহযোগী কর্মকর্তা নিযুক্ত হন, এবং জানুয়ারীর ১৯৩৭-এ সহযোগী কমান্ডার পদে পদোন্নতি হয়েছিলেন স্যার সোহরাওয়ার্দি।  কলকাতা শহরে তার স্মৃতিতে সোহরাওয়ার্দি এভিনিউ নামে একটি রাস্তার নামকরণ হয় ১৯৩৩ সালে তার জীবদ্দশায়।
মৃত্যু
১৯৪৬ সালের ১৮ সেপ্টেম্বর স্যার হাসান সোহরাওয়ার্দী মারা যান।
২০১৮-এ গুজরাতে হিন্দিভাষী অভিবাসীদের উপর আক্রমণ
ভারতের উত্তরপ্রদেশ, বিহার ও মধ্যপ্রদেশ থেকে আগত হিন্দিভাষী অভিবাসীদের উপর ২০১৮ সালের অক্টোবর মাসে হামলার ঘটনা ঘটেছিল। এটি গুজরাতের হিম্মতনগরের নিকটবর্তী একটি গ্রামে ১৪ মাস বয়সী এক কিশোরীকে ধর্ষণের ঘটনাকে কেন্দ্র করে ঘটেছিল।
পটভূমি
ঠাকুর সম্প্রদায়ের একটি ১৪ মাস বয়সী মেয়েকে ২০১৮ সালের ২৮শে সেপ্টেম্বর বিহারের একজন মুসলিম অভিবাসী শ্রমিকের দ্বারা ধর্ষণ করা হয়েছিল। তিনি উত্তর গুজরাতের সবরকাঁথা জেলার হিম্মতনগরের কাছে ধুন্ধর গ্রামে সিরামিক কারখানায় কাজ করতেন, যেখানে ঘটনাটি ঘটেছিল। পরদিন তাকে গ্রেফতার করে পুলিশ। এটি ঠাকুর সম্প্রদায়কে ক্ষুব্ধ করে, যারা গুজরাত জুড়ে বিক্ষোভ করেছিল।
সরকারী পদক্ষেপ
মোট ৫৫ টি এফআইআর ৮ই অক্টোবরের মধ্যে দায়ের করা হয়েছিল এবং ৪৩১ জনকে গ্রেপ্তার করা হয়েছিল। সামাজিক মাধ্যমে গুজব ও ঘৃণা ছড়ানোর অপরাধে দশজনকে গ্রেপ্তার করা হয়েছিল। গুজরাত সরকার শতাধিক কারখানার নিরাপত্তা প্রদান করেছিল। রাজ্য পুলিশ ছাড়াও, সতেরো কোম্পানি রাজ্য রিজার্ভ পুলিশ (এসআরপি) ক্ষতিগ্রস্ত জেলাগুলিতে মোতায়েন করা হয়েছিল।
প্রমদাচরণ সেন
প্রমদাচরণ সেন (১৮ মে, ১৮৫৯ – ২১ জুন ১৮৯০) একজন বাঙালি শিশুসাহিত্যিক, সম্পাদক ও শিক্ষাবিদ।
প্রারম্ভিক জীবন
কলকাতার এন্টালিতে জন্মগ্রহণ করেন প্রমদাচরণ। তার পিতা পুলিশ কর্মচারী ছিলেন। ১৮৭২ সালে ছাত্রবৃত্তি পরীক্ষায় উত্তীর্ণ হয়ে ভর্তি হন কলকাতার হেয়ার স্কুলে। তাদের পৈতৃক নিবাস ছিল খুলনা জেলার সেনহাটী। হেয়ার স্কুল থেকে বৃত্তিসহ প্রবেশিকা পরীক্ষা পাশ করে প্রেসিডেন্সী কলেজে পড়বার সময় ব্ৰাহ্মসমাজে যোগ দেওয়ায় পিতৃগৃহ থেকে বিতাড়িত হন তিনি। শিক্ষক শিবনাথ শাস্ত্রী র দ্বারা গভীরভাবে প্রভাবিত ছিলেন। লাতিন এবং ফরাসি ভাষা শিখে গিলখ্রিস্ট পরীক্ষার প্রস্তুতি নিতে থাকেন তিনি। গিলখ্রিস্ট পরীক্ষায় তিনি তৃতীয় স্থান অধিকার করলেও তাঁর ভাগ্যে বৃত্তি জোটেনি। কলকাতায় বসে লন্ডন বিশ্ববিদ্যালয়ের বি.এ পরীক্ষা দেওয়ার জন্য আবেদন করেন। লন্ডন বিশ্ববিদ্যালয়ের আপত্তি না থাকলেও কলকাতা বিশ্ববিদ্যালয় সম্মতি দেয়নি বলে তাঁর পক্ষে আর বি.এ পরীক্ষা দেওয়া সম্ভব হয়ে ওঠেনি। বাড়ি থেকে অর্থসাহায্য বন্ধ হওয়ায় তিনি চব্বিশ পরগণার নকিপুর স্কুলে কিছুদিন শিক্ষকতা করেন। এরপর তিনি সিটি কলেজিয়েট স্কুলের অতিরিক্ত শিক্ষক হিসাবে যোগদান করেন। রোজগারের একটা অংশ শিশুকল্যাণের জন্য ব্যয় করতেন সাহিত্যিক শিক্ষাবিদ প্রমদাচরণ।
সাহিত্য
তার সাথে সাহিত্যিক উপেন্দ্রকিশোর রায়চৌধুরী র পরিচয় হয়। শিশুসাহিত্য রচনায় আগ্রহ হয়। মাসিক শিশু পত্রিকা সখা প্রকাশ করার ইচ্ছা থাকলেও অর্থসাহায্য পাননি। নিজের জমানো অর্থ ব্যয় করে ১৮৮৩ সালের ১ জানুয়ারি সখা পত্রিকা প্রকাশ করেন প্রমদাচরণ। তিন বছর সাখী পত্রিকার সম্পাদক ছিলেন তিনি। তার রচিত গ্রন্থগুলি হল মহাজীবনের আখ্যায়িকাবলী, চিন্তাশতক, সাথী, ভীমের কপাল ইত্যাদি।
শিবসাগর জেলা
শিবসাগর জেলা {উচ্চারণ: ˈsɪvəˌsʌgə(r) or ˈʃɪvəˌsʌgə(r)} (শিৱসাগৰ জিলা), ভারতের অসম রাজ্যের একটি প্ৰশাসনিক জিলা৷ ঐতিহাসিকভাবে একটি অতি গুৰুত্বপূৰ্ণ জেলা। ছয়শ বছরের আহোম রাজবংশের বহু উত্থান-পতনের সাক্ষী এই শিবসাগর। সমগ্ৰ জিলাতে আসামের শাসনকালের অনেক স্থাপত্য, ভাস্কৰ্য, ময়দান, পুকুর, গড়, আলিবাট আদি স্থাপনা আছে।
শিবসাগর নামের উৎপত্তি
স্বৰ্গদেবতা রুদ্ৰসিংহর মৃত্যুর শিবসিংহ রাজসিংহাসনে বসে। সিংহাসনে বহি চার গৰাকী কুঁৱৰী থকাৰ পিছতো স্বৰ্গদেও শিৱসিংহই চিনাতলীয়া নটৰ জীয়েক ফুলমতী বা ফুলেশ্বরিকে পৰ্বতীয়া কুঁবরি করে আনে।রাজার কুঁবরী হয়ে ফুলমতী নাম নেয় প্ৰমথেশ্বরী। ফুলেশ্বরী কুঁবরী কেবল সুন্দরী ছিলেন না,, ছিলেন অতি বুদ্ধিমতী এবং উচ্চাভিলাষী। রাজ্যাভিষেক হবার ছমাস না হতেই 'ছত্ৰভঙ্গ যোগ' পরার চেলু উলিয়াই স্বৰ্গদেবতাকে রাজকাৰ্যের জন্য অব্যাহতি দিলেন এবং সোনা রূপার মোহর মেরে নিজে বড় রাজা হ'ল। কিন্তু এহেন প্ৰতাপী রাণীরও প্ৰতাপের এদিন শেষ হ'ল। প্ৰসব বেদনাতে জৰ্জরিত হয়ে ফুলেশ্বরী কুঁবরী ঢুকাই থাকিল। ফুলেশ্বরী কুঁবরীর মৃত্যুর পিছনে তেওঁরে ভনীয়েক দ্ৰৌপদীক স্বৰ্গদেবে বিবাহ করায়। রাণী হয়ে দ্ৰৌপদী অম্বিকা নাম নেয়। এইবার বড় রাজা হ'ল অম্বিকা। বড় রাজা হয়ে অম্বিকাই স্বামী শিবসিংহের নামে একটা পুকুর খোঁড়ে এবং তার পাড়ে দৌল নিৰ্মাণ করায়। এই পুকুরটায় হ'ল শিবসাগর পুখুৰী। আহোম শাসনের প্ৰশাসনীয় কেন্দ্ৰ আছিল রংপুর নগর। কারেংঘরকে কেন্দ্ৰ করে চারপাশের অঞ্চলটি ছিল তাহানির রংপুর। বৃটিশরা এসে প্ৰথমে শিবসাগৰ পুকুরের আশে-পাশে এই অঞ্চলের প্ৰশাসনীয় কেন্দ্ৰ স্থাপন করেছিল। তারপর থেকে কালক্রমে এ অঞ্চলকে ধীরে ধীরে শিবসাগর নামে পরিচিত হয়।
অৰ্থনৈতিক গুরুত্ব
শিবসাগরের অৰ্থনীতি প্ৰধানত তেল গাছ, চা, এবং কৃষির ওপরে নিৰ্ভরশীল৷
ভৌগোলিক বিবরণ
২৬.৪৫- ২৭.১৫ ডিগ্ৰী উত্তৰ অক্ষাংশ আৰু ৯৪.২৫- ৯৫.২৫ ডিগ্ৰী পূব দ্ৰাঘিমাংশত অৱস্থিত। ২৬৬৮ বৰ্গ কি.মি. উচ্চতম:....... ডিগ্ৰী চেলচিয়াচ নিম্নতম:..... ডিগ্ৰী চেলচিয়াচ জিলাটির উত্তর দিকে ব্ৰহ্মপুত্ৰ নদী বয়ে গেছে। অন্য প্ৰধান নদীসমূহ হ'ল- দিচাং, দিখৌ, দরিকা, জাঁজী।
জন গাঁথনি
২০১১ সনের লোকগণনা অনুসারে শিবসাগর জেলার জনসংখ্যা ১,১৫০,২৫৩ জন; ইয়াৰে পুরুষ ৫,৮৯,৪৫৪ জন এবং মহিলা ৫৬০,৭৯৯ জন। মহিলার সংখ্যা প্ৰতি ১০০০ পুরুষের বিপরীতে ৯৫১ জনী। জন-ঘনত্ব প্ৰতি বৰ্গ কি.মি.-এ ৪৩১ জন। প্রতি বছরে জনসংখ্যা বৃদ্ধির হার ৯.৩৭%। স্বাক্ষরতার হার ৮১.৩৬%।
প্ৰশাসনিক গাঁথনি
শিৱসাগর জেলা ৩টা মহকুমা নিয়ে গঠিত-
জিলাটির উন্নয়ন খণ্ড ৮ টা সেইকয়টা হচ্ছে
শিবসাগর জিলার মোট পৌর নগর ৬ খান
জেলাটি বিধানসভার মোট সমষ্টি ৬টা-
শিবসাগরের বৰ্তমানের উপায়ুক্ত-যতীন্দ্ৰ লহকর আরক্ষী অধীক্ষক-অখিলেষ সিং
উল্লেখযোগ্য শিক্ষানুষ্ঠান
==জিলার উল্লেখযোগ্যস্থানসমূহ ==
শিবসাগরের মূল কেন্দ্ৰ থেকে মাত্ৰ ৩ কি.মি. দূরত্বে অবস্থিত। স্বৰ্গদেও রাজেশ্বর সিংহই (১৭৫১- ৬৯ খ্রিষ্টাব্দ) নিৰ্মাণ করেছিল। এই রংঘরে বসে আহোম স্বৰ্গদেবতা সকলে সপৰিয়ালে খেল-ধেমালী এবং সাংস্কৃতিক অনুষ্ঠান উপভোগ করেছিল। এশিয়ার প্ৰথম পেভিলিয়ন হিসাবে প্ৰখ্যাত রংঘর ১৭৪৬ সনে প্ৰমত্ত সিংহই নিৰ্মাণ করেছিল। রাণী অম্বিকা দেবী স্বামী শিবসিংহের নামে শিবসাগর পুকুর খনন করে তার পাড়ে শিবদৌল নিৰ্মাণ করে। এই দৌল ভারতের আটাইবোর ঐতিহাসিক মন্দিরের ভিতরে উল্লকেখ্য। একটা চৌহদ্দী এবং দুটা দৌল আছে- দেবী দৌল এবং বিষ্ণু দৌল। নামদাং নদীর ওপরে গোটা শিলের নিৰ্মিত সাকো। ১৭০৩ সনে রুদ্ৰসিংহই নিৰ্মাণ করাইছিল। ৩৭ নং রাষ্ট্ৰীয় সড়কপথ এই সাকোর ওপর দিয়ে পার হয়ে গেছে।
কার্পেথিয়ান ফরেস্ট
কার্পেথিয়ান ফরেস্ট (Carpathian Forest) একটি নরওয়েজিয়ান ব্ল্যাক মেটাল ব্যান্ড যা ১৯৯০ সালে নাটালফরেস্ট ও নর্ডাভিন্ডের মাধ্যমে গঠিত হয়। কার্পেথিয়ান ফরেস্ট ব্যান্ডের গানের কথা আবর্তিত হয়েছে শয়তান, স্যাটানিজম ও খ্রিস্টান বিরোধিতাকে কেন্দ্র করে।
কার্পেথিয়ান ফরেস্ট তাদের দেশে বিপুল জনপ্রিয়তা পেয়েছে। ১৯৯২ সালে প্রকাশিত তাদের ডেমো টেপ ব্ল্যাডলুস্ট এ্যান্ড পারভারশন বিপুল সাড়া পায় আন্ডারগ্রাউন্ডে। তাদের মনকে আবিস্ট করা, বিকট ও অসুস্থ শব্দ একটা নিজস্ব চিহ্ন বহন করে। ১৯৯৩ সালে ব্যান্ডটি তাদের ২য় ডেমো বের করে যার নাম জার্নি থ্রো দ্যা কোল্ড মুরস অব সভারটজান। এতে তাদের শীতল ধরনের শব্দ ব্যবহৃত হয় যা আন্ডার গ্রাউন্ডে বিশাল জনপ্রিয়তা পায়। ১৯৯৫ সালে তাদের প্রথম ছোট অ্যালবাম থ্রো ক্যাজম, কেভ এ্যান্ড টিটান উডস প্রকাশিত হয়। ১৯৯৮ সালে তাদের প্রথম অ্যালবাম ব্ল্যাক সাইনিং লেদার প্রকাশ পায়। ৩ বছর নীরব থাকার পর কার্পেথিয়ান ফরেস্ট ১৯৯৮ সালের প্রথম কনসার্ট করে স্যাটারিকন ও ইমমরটাল ব্যান্ডের সাথে নরওয়ের কোয়ার্ট ফেস্টিভ্যালে।
রাজশাহী বিশ্ববিদ্যালয় কেন্দ্রীয় ছাত্র সংসদ
রাজশাহী বিশ্ববিদ্যালয় কেন্দ্রীয় ছাত্র সংসদ সংক্ষেপে রাকসু নামে পরিচিত। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৬২ সালে রাকসু প্রতিষ্ঠিত হয়। ১৯৯০ সালের পর থেকে সংগঠনটির কার্যক্রম বন্ধ রয়েছে।
ইতিহাস
১৯৫৬ সালে রাজশাহী বিশ্ববিদ্যালয়ের তৎকালীন উপাচার্য প্রফে. ড. ইতরাৎ হোসেন জুবেরীর কাছে ছাত্র সংসদের দাবি উত্থাপন করা হলেও ১৯৫৭ সালে তৎকালীন পূর্ব পাকিস্তানের মুখ্যমন্ত্রী আতাউর রহমান খানের হস্তক্ষেপে ১৫ সদস্যের কমিটি গঠন করা হয়। ঐ বছরই অনুষ্ঠিত নির্বাচনে প্রথম ভিপি হিসেবে মনিরুজ্জামান মিয়া ও জিএস হিসেবে আব্দুর রাজ্জাক খান নির্বাচিত হন।
১৯৫৮ সালে জেনারেল আইয়ুব খান সামরিক শাসন জারি করার ফলে ১৯৫৮-৬২ সাল পর্যন্ত রাকসুর কার্যক্রম বন্ধ থাকে। পরবর্তীতে ১৯৬২ সালে ক্যাম্পাসে আইয়ুব বিরোধী আন্দোলন শুরু হলে শিক্ষার্থীরা পুনরায় ছাত্র সংসদ চালু করতে তৎকালীন উপাচার্য প্রফেসর ড. মমতাজ উদ্দিন আহমেদর নিকট জোর দাবি জানায়। ছাত্র-ছাত্রীদের দাবির প্রেক্ষিতে ১৯৬৩ সালের প্রথম দিকে বিশ্ববিদ্যালয় কর্তৃপক্ষ পুনরায় রাজশাহী বিশ্ববিদ্যালয় কেন্দ্রীয় ছাত্র সংসদের (রাকসু) কার্যক্রমের অনুমতি দেয়।
রাকসু নির্বাচন
১৯৬২ সালে প্রতিষ্ঠার পরে এখন পর্যন্ত মোট ১৪ বার রাকসু নির্বাচন অনুষ্ঠিত হয়েছে। পদাধিকারবলে বিশ্ববিদ্যালয়ের উপাচার্য রাকসু -এর সভাপতি হিসাবে দায়িত্ব পালন করেন। সদস্যরা সরাসরি ভোট দিয়ে সহসভাপতি (ভিপি), সাধারণ সম্পাদক (জিএস) এবং অন্যান্য পদ নির্বাচন করেন। রাকসু সূত্রে জানা যায়, সর্বশেষ ১৯৮৯ সালের নির্বাচনে রুহুল কবির রিজভী আহমেদ ও রুহুল কুদ্দুস বাবু এক বছরের জন্য যথাক্রমে ভিপি ও জিএস নির্বাচিত হয়েছিলেন। মুক্তিযুদ্ধের সময়, ১৯৭০ থেকে ১৯৭২ সাল পর্যন্ত রাকসু নির্বাচন অনুষ্ঠিত হয়নি। এছাড়া সামরিক শাসনের জন্য ১৯৭৫-১৯৮০ এবং ১৯৮১-১৯৮৮ সাল পর্যন্ত নির্বাচন স্থগিত ছিল। ১৯৮৯ সাল এর পর থেকে বর্তমান সময় পর্যন্ত রাকসু নির্বাচন স্থগিত রাখা হয়েছে
মলনুপিরাভির
মলনুপিরাভির (ল্যাগেভ্রিও হিসেবে বাজারজাত) হলো এক ধরনের ভাইরাস প্রতিরোধী ওষুধ। এটি নির্দিষ্ট ধরনের আরএনএ ভাইরাসের প্রতিলিপি তৈরির প্রক্রিয়াকে বাধাগ্রস্ত করে। সার্স-কোভি-২-জনিত কোভিড-১৯ রোগ নিরাময়ে এটি ব্যবহৃত হয়।
মলনুপিরাভির হলো সংশ্লেষী নিউক্লিওসাইড এন৪-হাইড্রক্সিসাইটিডিন (ইআইডিডি-১৯৩১ নামেও পরিচিত; ইআইডিডি অর্থ “ইমোরি ইনস্টিটিউট ফর ড্রাগ ডেভেলপমেন্ট”) থেকে জাত এক ধরনের নিষ্ক্রিয় ওষুধ (রাসায়নিকভাবে নিষ্ক্রিয় প্রকৃতির যৌগ, যা দেহে প্রবেশ করে পরিবর্তিত হয়ে সক্রিয় যৌগে পরিণত হয়)। ভাইরাল আরএনএ প্রতিলিপনের সময় ত্রুটিপূর্ণ অংশের প্রতিলিপিকরণের মাধ্যমে ওষুধটি কার্যকর হয়।
মলনুপিরাভির প্রকৃতপক্ষে ইনফ্লুয়েঞ্জার চিকিৎসার জন্য ইমোরি বিশ্ববিদ্যালয়ের ওষুধ উদ্ভাবনী সংস্থা ড্রাগ ইনোভেটিভ ভেনচার্স অ্যাট ইমোরি (ড্রাইভ) কর্তৃক উদ্ভাবিত হয়। পরবর্তীতে যুক্তরাষ্ট্রের মায়ামিভিত্তিক প্রতিষ্ঠান রিজব্যাক বায়োথেরাপিটিক্স ওষুধটি উৎপাদন শুরু করে। এরপর প্রতিষ্ঠানটি মার্ক অ্যান্ড কোম্পানির সাথে যুক্ত হয়ে ওষুধটির উন্নয়ন করে।
২০২১ সালের নভেম্বর মাসে যুক্তরাজ্যের হাসপাতালে ব্যবহারের জন্য মলনুপিরাভির অনুমোদন লাভ করে।
কার্যপ্রণালী
মলনুপিরাভির আরএনএ-নির্দেশিত আরএনএ পলিমারেজের মাধ্যমে ব্যাপক হারে মিউটেশনকে প্রভাবিত করে ভাইরাল আরএনএর প্রতিলিপন প্রক্রিয়াকে ব্যাহত করে। এটি রাসায়নিক বিপাক প্রক্রিয়ায় গাঠনিকভাবে সাইটিডিন রাইবোনিউক্লিয়োসাইডের গাঠনিক সমরূপ বিটা- ডি -এন ৪-হাইড্রক্সিসাইটিডিন ৫′-ট্রাইফসফেট (ইআইডিডি-১৯৩১ ৫'-ট্রাইফসফেট বা এনএইচসি-টিপি নামেও পরিচিত) উৎপন্ন করে।  প্রতিলিপনের সময় ভাইরাসের এনজাইম প্রকৃত সাইটিডিনের পরিবর্তে এনএইচসি-টিপির সাথে কার্যকর হয়ে নতুন আরএনএ উৎপাদন করে।
650px
রসায়ন
২০১৮ সালে ইমোরি বিশ্ববিদ্যালয়ের প্যাটেন্টে সর্বপ্রথম মলনুপিরাভিরের সংশ্লেষণ দেখানো হয়।
650px
মলনুপিরাভিরের বিকল্প উৎপাদন ব্যবস্থার প্যাটেন্টও পর্যালোচনা করা হয়েছে।
উন্নয়নের ইতিহাস
মলনুপিরাভির সর্বপ্রথম ইমোরি বিশ্ববিদ্যালয়ের ওষুধ উদ্ভাবনী সংস্থা ড্রাগ ইনোভেশন ভেনচার্স অ্যাট ইমোরি (ড্রাইভ) কর্তৃক উদ্ভাবিত হয়। ২০১৪ সালে ডিফেন্স থ্রেট রিডাকশন অ্যাজেন্সির অর্থায়নে ড্রাইভ ভেনেজুয়েলান ইকুয়াইন এনসেফাইলাইটিস ভাইরাস বা ভিইইভি ধরনের ভাইরাস প্রতিরোধী ওষুধ অনুসন্ধানে গবেষণা শুরু করে, যার ফলশ্রুতিতে ইআইডিডি-১৯৩১ উদ্ভাবিত হয়। নিষ্ক্রিয় ওষুধ ইআইডিডি-২৮০১ (মলনুপিরাভির) হিসেবে রূপান্তরের পর ওষুধটি ইনফ্লুয়েঞ্জা, ইবোলা, চিকুনগুনিয়া ও বিভিন্ন ধরনের করোনাভাইরাসের মতো আরএনএ ভাইরাসের বিরুদ্ধেও কার্যক্ষমতা দেখায়।
ওষুধটির আন্তর্জাতিক মালিকানাবিহীন নাম পৌরাণিক দেবতা থরের হাতুড়ি মিয়লনিয়ার থেকে অনুপ্রাণিত হয়ে প্রদত্ত। মূলত ওষুধটি বজ্রদেবতার হাতুড়ির মতোই ভাইরাসকে প্রচণ্ড আঘাতে গুড়িয়ে দেবে- এই ধারণা থেকেই ওষুধের এরূপ নাম দেওয়া হয়।
২০২০ সালের মার্চে গবেষক দল সার্স-কোভি-২ নিয়ে গবেষণায় যুক্ত হন এবং সফলভাবে নভেল করোনাভাইরাসে আক্রান্ত মানবকোষের চিকিৎসায় মলনুপিরাভিরের ব্যবহার করেন। প্লেমপারের দল ন্যাচার মাইক্রোবায়োলজি ম্যাগাজিনে মৌখিক সেবনে সার্স-কোভি-২-এর বিরুদ্ধে মলনুপিরাভিরের সক্ষমতার প্রাণীর ওপরে পরিচালিত গবেষণা মডেল উপস্থাপন করেন এবং প্রমাণ করেন যে ওষুধটি ২৪ ঘণ্টার মধ্যে নতুন কোষে ভাইরাসের সংক্রমণ প্রতিহত করে।
ড্রাইভ পরবর্তীতে মানবদেহে গবেষণার জন্য মায়ামিভিত্তিক প্রতিষ্ঠান রিজব্যাক বায়োথেরাপিটিক্সকে লাইসেন্স প্রদান করে এবং পরবর্তীতে ওষুধটির উন্নতির জন্য মার্ক অ্যান্ড কোম্পানির সাথে অংশীদারিত্ব গ্রহণ করে।
২০২১ সালের সেপ্টেম্বর মাসে মার্ক অ্যান্ড কোম্পানি মেডিসিনস প্যাটেন্ট পুলের (এমপিপি) সাথে চুক্তি করে, যার ফলে এমপিপি মলনুপিরাভিরের সাবলাইসেন্স এবং ১০৫টি নিম্ন ও মধ্য আয়ের দেশে খাবার ওষুধ সরবরাহের অনুমোদন লাভ করে।
কোভিড-১৯ ক্লিনিক্যাল ট্রায়াল
২০২০ সালের জুলাই মাসে রিজব্যাক বায়োথেরাপিউটিক্সের অংশীদারিত্বে মার্ক অ্যান্ড কোম্পানি সে বছরের সেপ্টেম্বর থেকে শেষ ধাপের মলনুপিরাভিরের ক্লিনিক্যাল ট্রায়ালের ঘোষণা দেয়। ২০২০ সালের ১৯ অক্টোবর মার্ক অ্যান্ড কোম্পানি হাসপাতালে ভর্তি রোগীদের ওপর এক বছর মেয়াদি ২য়/৩য় ধাপের ট্রায়াল শুরু করে।
২০২১ সালের অক্টোবর মাসে প্রাথমিক ক্লিনিক্যাল ট্রায়াল থেকে প্রকাশিত প্রতিবেদনে বলা হয় মলনুপিরাভির কোভিড-১৯-এ আক্রান্ত হয়ে হাসপাতালে ভর্তি ও মৃত্যুর সম্ভাবনা কমিয়ে দেয়। ওষুধটি সার্স-কোভি-২-এর বিভিন্ন প্রকারণ, যেমন, ডেল্টা, গামা ও মিউ প্রভৃতির বিরুদ্ধেও সমানভাবে কার্যকর বলে প্রতিবেদনে প্রকাশ করা হয়। মার্ক অ্যান্ড কোম্পানির ৩য় ধাপের একটি ট্রায়ালে নির্দিষ্ট সময়সীমায় আশাতীত সাফল্য লাভ করায় ট্রায়াল পরবর্তী সময়সীমার আগেই বন্ধ করে দেওয়ার সুপারিশ দেওয়া হয় এবং রোগীর শরীরে ওষুধের কার্যক্ষমতা বিবেচনায় প্লেসবো ডোজ দেওয়া অনৈতিক হিসেবে বিবেচিত হতে থাকে। এফডিএর একটি পর্যবেক্ষক দল ট্রায়াল বন্ধ করে দিতে সম্মতি দেয়।
অনুমোদন ও প্রাপ্যতা
২০২১ সালের জুন মাসে মার্কিন যুক্তরাষ্ট্রের স্বাস্থ্য ও মানবসেবা দপ্তর জরুরি ওষুধ অনুমোদন বা মার্কিন খাদ্য ও ওষুধ প্রশাসনের (এফডিএ) অনুমোদন পাওয়া সাপেক্ষে মার্ক অ্যান্ড কোম্পানির থেকে ১.২ বিলিয়ন মার্কিন ডলার অর্থমূল্যের মলনুপিরাভির (প্রায় ১.৭ মিলিয়ন কোর্স) ক্রয়ের বিষয়ে সম্মত হয়।
২০২১ সালের ১ অক্টোবর মার্ক অ্যান্ড কোম্পানি আশাতীত সফলতা পাওয়ায় স্বাধীন পরামর্শক বোর্ডের সুপারিশে অগ্রিম ক্লিনিক্যাল ট্রায়াল বন্ধ করে দেওয়ার ঘোষণা দেয়। প্রতিবেদনে বলা হয়, মলনুপিরাভির হাসপাতালে ভর্তি ও মৃত্যু ঝুঁকি ৪৮% পর্যন্ত হ্রাস করে। ১১ অক্টোবর মার্ক এবং রিজব্যাক এফডিএর নিকট জরুরি ব্যবহারের অনুমোদন চেয়ে আবেদন করে এবং এফডিএর অ্যান্টিমাইক্রোবাইয়াল ড্রাগস অ্যাডভাইসরি কমিটি (এএমডিএসি) ৩০ নভেম্বর আবেদনটি পর্যালোচনা করবে। এছাড়াও মার্ক কোম্পানির বিশ্বের অন্যান্য দেশের ঔষধ প্রশাসন ও নিয়ন্ত্রণ সংস্থাগুলোর কাছে ব্যবসায়িক অনুমোদন লাভের জন্য আবেদনের পরিকল্পনা রয়েছে।  এছাড়া প্রতিষ্ঠানটি ঔষধ সরবরাহ ও প্রাপ্যতা বৃদ্ধির লক্ষ্যে অন্যান্য প্রতিষ্ঠানকে উৎপাদনের লাইসেন্স প্রদানের পরিকল্পনা প্রকাশ করে।
যুক্তরাষ্ট্রের বাইরে যুক্তরাজ্য, দক্ষিণ কোরিয়া ও মালয়েশিয়াসহ বেশ কয়েকটি দেশ মলনুপিরাভির সরবরাহের জন্য মার্ক কোম্পানির সাথে চুক্তিতে আগ্রহ প্রদর্শন করেছে।
২০২১ সালের অক্টোবর মাসে ইউরোপীয় ঔষধ সংস্থার (ইএমএ) কমিটি ফর মেডিসিনাল প্রডাক্টস ফর হিউম্যান ইউজেস (সিএইচএমপি) মলনুপিরাভিরের ব্যবহার পর্যালোচনা শুরু করে।
২০২১ সালের নভেম্বর মাসে যুক্তরাজ্যের মেডিসিনস অ্যান্ড হেলথকেয়ার প্রডাক্টস রেগুলেটরি অ্যাজেন্সি (এমএইচআরএ) কোভিড-১৯-এ আক্রান্ত নিশ্চিত রোগীদের জন্য মলনুপিরাভিরের অনুমোদন দেয়। এমএইচআরএ যুক্তরাজ্যে শর্তাধীন বাজারজাতকরণ এবং উত্তর আয়ারল্যান্ডে জরুরি ভিত্তিতে ব্যবহারের অনুমোদন দেয়।
অস্ট্রেলিয়া ৩,০০,০০০ কোর্স মলনুপিরাভির ক্রয় করে। ২০২১ সালের অক্টোবর মাসে নিউজিল্যান্ডের ঔষধ সরবরাহকারী প্রতিষ্ঠান ফারম্যাক ৬০,০০০ ডোজ ওষুধ ক্রয় করে।
২০২১ সালের নভেম্বর মাসে বাংলাদেশের ঔষধ প্রশাসন অধিদপ্তর বেক্সিমকো ও এসকেএফ ফার্মাসিউটিক্যালস কর্তৃক উৎপাদিত মলনুপিরাভির (যথাক্রমে “ইমোরিভির” ও “মনুভির” ব্র‍্যান্ড নামে) বাজারজাতকরণের অনুমোদন দেয়। বেক্সিমকো ফার্মাসিউটিক্যালস বিশ্বে সর্বপ্রথম মলনুপিরাভিরের জেনেরিক সংস্করণ বাজারজাত শুরু করে।
মাথাপিছু জিডিপি (পিপিপি) অনুযায়ী রাষ্ট্রসমূহের তালিকা
এই নিবন্ধটিতে মাথাপিছু স্থূল অভ্যন্তরীণ উৎপাদন (ক্রয়ক্ষমতা সমতায়) এর ভিত্তিতে বিশ্বের রাষ্ট্র এবং নির্ভরতাসমূহ তালিকার্ভুক্ত করা হয়েছে। মাথাপিছু জিডিপি হচ্ছে একটি নির্দিষ্ট বছরে একটি জাতির উৎপাদিত চূড়ান্ত দ্রব্য ও সেবাসমূহের মোট পরিমানকে ঐ বছরের মোট জনসংখ্যা দ্বারা ভাগ করে প্রাপ্ত ভাগফলের পরিমাণ।
২০১৯ অনুযায়ী, পৃথিবীর সকল দেশের আনুমানিক মাথাপিছু জিডিপি (পিপিপি) $ ১৮,৩৮১।
পদ্ধতি
এই নিবন্ধের মাথাপিছু স্থূল অভ্যন্তরীণ উৎপাদন (জিডিপি) ক্রয়ক্ষমতা সমতার (পিপিপি) গণনা থেকে উদ্ভূত। আইএমএফ এবং বিশ্ব ব্যাংক সহ আরও কয়েকটি সংস্থা এই ধরনের গণনার ফল প্রকাশ করে। যেহেতু কিছু বিষয় অনুমান করে নিতে হয়, তাই একই দেশের ক্ষেত্রে বিভিন্ন সংস্থা দ্বারা প্রাপ্ত ফলাফলগুলিতে কখনও কখনও যথেষ্ট পরিমাণে ভিন্নতা পাওয়া যায়, একারণে এই তথ্যগুলি সতর্কতার সাথে ব্যবহার করা উচিত। জাতীয় সম্পদের তুলনা প্রায়শই মনোনীত জিডিপি এবং সঞ্চয় (কেবল আয় নয়) এর ভিত্তিতে করা হয়, যা বিভিন্ন দেশে বসবাসের ক্ষেত্রে ব্যয়ের পার্থক্য দ্বারা প্রতিফলিত হয় না (মাথাপিছু জিডিপির ভিত্তিতে রাষ্ট্রসমূহের তালিকা (নামমাত্র) দেখুন); সুতরাং, বিভিন্ন দেশের মধ্যে জীবনযাত্রার মানের মধ্যে সাধারণ পার্থক্যের তুলনা করার সময় পিপিপি ভিত্তিক ব্যবহার যুক্তিযুক্তভাবে বেশি কার্যকর কারণ পিপিপি কেবল বিনিময় হারের পরিবর্তে জীবনযাত্রার তুলনামূলক ব্যয় এবং দেশগুলির মুদ্রাস্ফীতির হারকে বিবেচনা করে, যা প্রকৃত পার্থক্যকে বিকৃত করতে পারে। একারণেই মাথাপিছু জিডিপি (পিপিপি) প্রায়শই একটি দেশের জীবনযাত্রার অন্যতম সূচক হিসাবে বিবেচিত হয়, যদিও এটি ত্রুটিপূর্ণ হতে পারে কারণ মাথাপিছু জিডিপি ব্যক্তিগত আয়ের হিসাব নয়।
রাষ্ট্র ও অধীনস্থ ভূখণ্ডসমূহের তালিকা
এখানে সমস্ত পরিসংখ্যান আন্তর্জাতিক ডলারে দেয়া হয়েছে।
টীকা
<references group="টীকা"/>
গলিয়াৎ
গলিয়াৎ ( Goləyāṯ; جُليات Ǧulyāt বা جَالُوت Ǧālūt) হল বাইবেলের শমূয়েলের পুস্তকে বর্ণিত একজন পলেষ্টীয় দৈত্য যাকে যুবক দায়ূদ একক যুদ্ধে হারিয়েছিলেন। গল্পটি শাসক হিসেবে শৌলের অযোগ্যতার ইঙ্গিত দেয়, কারণ খোদ শৌলের উচিত ছিল ইস্রায়েল রাজ্যের জন্য লড়াই করা। পণ্ডিতরা আজ বিশ্বাস করেন যে গলিয়াতের মূল তালিকাভুক্ত হত্যাকারী ছিলেন যারে-ওরগীমের পুত্র বৈৎলেহমীয় ইল্‌হানন এবং দ্বিতীয় বিবরণীয় ইতিহাসের লেখকরা অধিকতর বিখ্যাত চরিত্র দায়ূদকে জয়ের কৃতিত্ব দেওয়ার জন্য মূল পাঠটি পরিবর্তন করেছিলেন।
“দায়ূদ ও গলিয়াৎ” শব্দগুচ্ছটি আরও জনপ্রিয় একটি অর্থ গ্রহণ করেছে যা একটি আন্ডারডগ পরিস্থিতিকে বোঝায়, একটি প্রতিযোগিতা যেখানে একটি ছোট, দুর্বল প্রতিপক্ষ অনেক বড়, শক্তিশালী প্রতিপক্ষের মুখোমুখি হয়।
১ শমূয়েল ১৭ অনুসারে গলিয়াৎ আখ্যান
দায়ূদ ও গলিয়াৎ একে অপরের মুখোমুখি হন, গলিয়াৎ তার খড়্‌গ, বর্শা ও শল্য নিয়ে, দায়ূদ তাঁর যষ্টি ও গুলতি নিয়ে। “আর সেই পলেষ্টীয় আপন দেবগণের নাম লইয়া দায়ূদকে শাপ দিল,” কিন্তু দায়ূদ উত্তর দেন: “অদ্য সদাপ্রভু তোমাকে আমার হস্তে সমর্পণ করিবেন; আর আমি তোমাকে আঘাত করিব, তোমার দেহ হইতে মুণ্ডুু তুলিয়া লইব, এবং পলেষ্টীয়দের সৈন্যের শব অদ্য শূন্যের পক্ষিগণকে ও ভূমির পশুদিগকে দিব; তাহাতে ইস্রায়েলে এক ঈশ্বর আছেন, ইহা সমস্ত পৃথিবী জানিতে পারিবে। আর সদাপ্রভু খড়্‌গ ও বর্শা দ্বারা নিস্তার করেন না, ইহাও এই সমস্ত সমাজ জানিবে; কেননা এই যুদ্ধ সদাপ্রভুর, আর তিনি তোমাদিগকে আমাদের হস্তে সমর্পণ করিবেন।”
দায়ূদ তাঁর ঝুলি থেকে একটি পাথর নিক্ষেপ করে গলিয়াতের কপালের মাঝখানে আঘাত করেন, গোলিয়াথ মুখ থুবড়ে মাটিতে পড়ে যায়, দায়ূদ তার মাথা কেটে ফেলেন। পলেষ্টীয়রা পালিয়ে যায় এবং ইস্রায়েলীয়রা “গাৎ ও ইক্রোণের দ্বার পর্যন্ত” তাড়া করে। দায়ূদ গলিয়াতের বর্ম তাঁর নিজের তাঁবুতে রাখেন এবং মাথাটি যিরূশালেমে নিয়ে যান। রাজা শৌল সেনাপতি অব্‌নেরকে পাঠান দায়ূদকে নিয়ে আসার জন্য। রাজা তাকে জিজ্ঞাসা করেন তিনি কার পুত্র, এবং দায়ূদ উত্তর দেন, “আমি আপনার দাস বৈৎলেহমীয় যিশয়ের পুত্র।”
ইসলামি
গলিয়াৎ কুরআনের দ্বিতীয় অধ্যায় সূরা আল-বাকারায় (২: ২৪৭–২৫২), পলেষ্টীয়দের বিরুদ্ধে দাঊদ ও তালুতের যুদ্ধের বর্ণনায় আবির্ভূত হয়। আরবিতে জালুত (جالوت) নামে অবিহিত গলিয়াতের উল্লেখ কোরআনে সংক্ষিপ্ত, যদিও এটি তানাখের বিবরণের সমান্তরাল। মুসলিম পণ্ডিতরা গলিয়াতের উৎপত্তির সন্ধান করার চেষ্টা করেছেন সাধারণত অমালেকীয়দের সাথে। প্রারম্ভিক পণ্ডিত ঐতিহ্যে গলিয়াৎ দাঊদের আগে বনী ইসরাঈলের নিপীড়কদের জন্য এক ধরনের শব্দ বা সমষ্টিগত নাম হয়ে ওঠে। মুসলিম ঐতিহ্য গলিয়াতের সাথে যুদ্ধকে পয়গম্বর মুহম্মদের বদরের যুদ্ধের একটি পূর্বনির্ধারণ হিসাবে দেখে এবং মুহম্মদ যে শত্রুদের মুখোমুখি হয়েছিলেন, গলিয়াৎকে তাদের সমান্তরাল হিসাবে দেখে।
রাফায়েল ওরোজকো মাস্ত্রে
রাফায়েল হোসে ওরোজকো মাস্ত্রে (স্পেনীয়: Rafael José Orozco Maestre; মার্চ ২৪, ১৯৫৪ - জুন ১১, ১৯৯২) ছিলেন একজন কলম্বিয়ান সংগীতশিল্পী, গায়ক এবং গীতিকার।দলের প্রতিষ্ঠাতা এবং প্রধান কণ্ঠশিল্পী Binomio de Oro। তাকে কলম্বিয়ার জনপ্রিয় সঙ্গীতের অন্যতম সেরা গায়ক হিসেবে বিবেচনা করা হয়।
তিনি ১৯৫৪ সালের মার্চ ২৪ মাগডালেনার তৎকালীন বিভাগের বেসেরিল-এ রাফায়েল অরোজকো ফার্নান্দেজ এবং ক্রিস্টিনা মায়েস্ট্রে কুয়েলোর বাড়িতে তেরো ভাইবোন, পাঁচজন পুরুষ এবং আটজন মহিলা নিয়ে জন্মগ্রহণ করেছিলেন। তিনি কলেজিও ন্যাসিওনাল লোপেরেনা দে ভালেদুপারে মাধ্যমিক পড়াশোনা করেছেন।অরোজকো ১৯৭৫ সালে অ্যাকর্ডিয়নিস্ট এমিলিও ওভিডোর সাথে তার প্রথম অ্যালবাম রেকর্ড করেছিলেন।
38 বছর বয়সে তার বাড়ির সামনে একজন সশস্ত্র ব্যক্তির দ্বারা 9 বার গুলিবিদ্ধ হওয়ার কারণে তিনি মারা যান।
দারিনের চুক্তি
দারিনের চুক্তি যুক্তরাজ্য ও নজদের শাসক আবদুল আজিজ ইবনে সৌদের (ইবনে সৌদ নামেও পরিচিত) মধ্যে ১৯১৫ সালে স্বাক্ষরিত হয়। ইবনে সৌদ ১৯৩২ সালে সৌদি আরব প্রতিষ্ঠা করেন।
চুক্তি স্বাক্ষর
১৯১৫ সালের ২৬ ডিসেম্বর আবদুল আজিজ ও ব্রিটিশ সরকারের পক্ষে স্যার পারসি কক্স পারস্য উপসাগরের দারিন দ্বীপে (তারুত দ্বীপ বলেও পরিচিত) এই চুক্তিতে স্বাক্ষর করেন।
শর্ত
চুক্তির মাধ্যমে সৌদ পরিবারের অঞ্চলসমূহ ব্রিটিশ আশ্রিত রাষ্ট্র হিসেবে গণ্য করা হয় এবং এর সীমানা নির্ধারণের উদ্যোগ নেয়া হয়। চুক্তিতে ব্রিটিশদের উদ্দেশ্য ছিল যাতে কুয়েত, কাতার ও চুক্তিভুক্ত রাষ্ট্রসমূহের সার্বভৌমত্ব নিশ্চিত হয়। আবদুল আজিজ এসকল ব্রিটিশ আশ্রিত রাষ্ট্র হামলা না করার ব্যাপারে রাজি হন। তবে তিনি মক্কার শরিফকে আক্রমণ না করার ব্যাপারে কোনো প্রতিশ্রুতি দেননি। এছাড়াও নজদ ও হাসা আমিরাত ব্রিটিশ পক্ষে বিশ্বযুদ্ধে যোগদানে সম্মত হয়।
গুরুত্ব
এই চুক্তির মাধ্যমে সর্বপ্রথম নতুন সৌদি রাষ্ট্রকে আন্তর্জাতিক স্বীকৃতি দেয়া হয়। সেসাথে নজদের ইতিহাসের প্রথমবার আলোচনার মাধ্যমে সীমানা নির্ধারিত হয়। এছাড়াও চুক্তিতে ব্রিটিশরা তাদের উপসাগরীয় অঞ্চলের আশ্রিত রাষ্ট্রসমূহকে রক্ষা করতে চাইলেও এই চুক্তি পার্শ্ববর্তী এলাকায় সৌদি নিয়ন্ত্রণ প্রতিষ্ঠায় সহায়ক হয়। পরবর্তীতে জেদ্দার চুক্তি (১৯২৭) এর স্থলাভিষিক্ত হয়।
বাচামারা ইউনিয়ন
বাচামারা বাংলাদেশের মানিকগঞ্জ জেলার অন্তর্গত দৌলতপুর উপজেলার একটি ইউনিয়ন।
আয়তন
২৯ বর্গ কিলোমিটার
প্রশাসনিক কাঠামো
বাচামারা ইউনিয়ন দৌলতপুর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম দৌলতপুর উপজেলার আওতাধীন
জনসংখ্যার উপাত্ত
২০১১ সালের আদমশুমারি অনুযায়ী বাচামারা ইউনিয়নের মোট জনসংখ্যা ২৭,৬৪৭ জন।
জনপ্রতিনিধি
মোঃ আব্দুল রশিদ চেয়ারম্যান
গোলাম কবির
গোলাম কবির (জন্ম: ২৪ ডিসেম্বর ১৯৮৮) একজন বাংলাদেশী প্রথম শ্রেণির ক্রিকেটার। যিনি বরিশাল বিভাগের হয়ে খেলেন।
মূল সংঘ
মূল সংঘ (সংস্কৃত: मूलसंघ) হল একটি প্রাচীন জৈন সন্ন্যাসী সংঘ। 'মূল' শব্দের আক্ষরিক অর্থ 'শিকড়'।
মূল সংঘই হল প্রধান দিগম্বর জৈন সংঘ। বর্তমান কালে দিগম্বর জৈন সম্প্রদায় ও মূল সংঘ সমার্থক। আচার্য কুন্দকুন্দ মূল সংঘের সঙ্গে যুক্ত ছিলেন। এই সংঘের প্রাচীনতম উল্লেখটি পাওয়া যায় ৪৩০ খ্রিষ্টাব্দে।
মূল সংঘ কয়েকটি শাখায় বিভক্ত। আচার্য ইন্দ্রনন্দীর শ্রুতাবতার ও ভট্টারকের নীতিসার অনুসারে, আচার্য অর্হদবালী জৈন সন্ন্যাসীদের একটি সম্মেলন আয়োজন করেছিলেন এবং বিভিন্ন গোষ্ঠীর নামকরণ ('গণ' বা 'সংঘ') করেছিলেন। চারটি প্রধান গোষ্ঠী হল:
শ্রবণবেলগোলা ও মুদবিদ্রির ভট্টারকেরা দেশীয় গণের অন্তর্গত। হুমবাজের ভট্টারকেরা বলৎকর গণের অন্তর্গত।
উত্তর ভারতের বিভিন্ন দিগম্বর সংঘ কাষ্ঠ সংঘের অন্তর্গত। মূল সংঘ ও কাষ্ঠ সংঘের আচারগত পার্থক্য সামান্যই।
জেদ্দার চুক্তি (১৯২৭)
১৯২৭ সালের ২০ মে স্বাক্ষরিত জেদ্দার চুক্তি যুক্তরাজ্য ও রাজা আবদুল আজিজ ইবনে সৌদের মধ্যে স্বাক্ষরিত হয় এবং ১৯১৫ সালে স্বাক্ষরিত দারিনের চুক্তির স্থলাভিষিক্ত হয়। যুক্তরাজ্য এতে তৎকালীন নজদ ও হেজাজ রাজতন্ত্র বলে পরিচিত সমগ্র অঞ্চলে আবদুল আজিজের সার্বভৌমত্ব মেনে নেয়। এসকল অঞ্চল ১৯৩২ সালে সৌদি আরব নামে একীভূত হয়। এর বিনিময়ে আবদুল আজিজের সেনাবাহিনী প্রতিবেশী ব্রিটিশ আশ্রিত রাষ্ট্রসমূহে আক্রমণ করবে না বলে সম্মতি প্রদান করা হয়।
ভেঙ্কটেশ আসরকর
ভেঙ্কটেশ আসরকর (व्यंकटेश आसरकर), সাধারণত দাদাসাহেব আসরকর নামে পরিচিত (১৫ ডিসেম্বর ১৮৯৫ - ১৫ মে ১৯৬৫) একজন ভারতীয় বাঁশি বাদক এবং একজন বাঁশি নির্মাতা ছিলেন।
পোড়াদহ–কালুখালী-গোয়ালন্দ ঘাট লাইন
পোড়াদহ-কালুখালী-গোয়ালন্দ ঘাট লাইন বাংলাদেশ রেলওয়ের একটি ব্রডগেজ রেললাইন। যা পশ্চিমাঞ্চল রেলওয়ে কর্তৃক রক্ষণাবেক্ষণ ও পরিচালনা করা হয়।
ইতিহাস
১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে কলকাতা থেকে রাণাঘাট   পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা   থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। সে সময় কুষ্টিয়া ছিল প্রান্তিক স্টেশন, কিন্তু ১৮৬৭ সালে পদ্মা ভাঙনের কারণে তা স্থানান্তরিত হয় গড়াই নদীর পাড়ে এবং পরবর্তী বছরে আদি কুষ্টিয়া স্টেশন পরিত্যক্ত হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থলের নিচে) অবস্থিত অভ্যন্তরীণ নদীবন্দর গোয়ালন্দ পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে।
স্টেশন তালিকা
পোড়াদহ-কালুখালী-গোয়ালন্দ ঘাট রেলপথে অবস্থিত রেলওয়ে স্টেশন গুলোর নাম নিম্নে দেওয়া হলো: (শাখা লাইন) (কালুখালী-গোবরা লাইন) (কালুখালী-গোবরা লাইনে দুইটি ঘাট স্টেশন আছে) (পাচুরিয়া-ভাঙ্গা লাইন)
কালুখালী-গোবরা লাইন
ব্রিটিশ শাসনামলে ১৮৭১ সালের ১ জানুয়ারি কু্ষ্টিয়া থেকে গোয়ালন্দ ঘাট পর্যন্ত রেললাইন তৈরি করা হয়। এই লাইনের শাখা হিসেবে রাজবাড়ির কালুখালী থেকে গোপালগঞ্জের ভাটিয়াপাড়া ঘাট পর্যন্ত রেলপথ ১৯৩২ সালে চালু করা হয়। পরে লোকসানের অজুহাতে ১৯৯৭ সালে বন্ধ হয়ে যায়। ২০১৩ সালের ২ নভেম্বর প্রধানমন্ত্রী শেখ হাসিনা কালুখালী-ভাটিয়াপাড়া রেলরুটে ৩২০ কোটি ৮৫ লাখ টাকা ব্যয়ে রেলপথ উদ্বোধন করেন ও ভাটিয়াপাড়া এক্সপ্রেস চালু করেন। পরে কাসিয়ানী থেকে গোবরা পর্যন্ত রেললাইন ২০১৫ সালের নভেম্বরে নির্মাণকাজ শুরু হয়। ২৫৮ কোটি টাকা ব্যয়ে গোপালগঞ্জ জেলার কাশিয়ানী থেকে গোবরা পর্যন্ত ৪৪ কিলোমিটার দীর্ঘ এ রেললাইনটির নির্মাণকাজ শেষ হয় ২০১৮ সালের অক্টোবর মাসে। টুঙ্গিপাড়া এক্সপ্রেস ট্রেন চালুর মাধ্যমে নতুন রেলপথটি ২০১৮ সালের ১ নভেম্বর চালু করা হয়।
রাজবাড়ী-ভাঙ্গা লাইন
রাজবাড়ী থেকে ফরিদপুর প্রথম ট্রেন চলাচল শুরু হয় ১৮৯৯ সালে। ১৯৯৮ সালে অব্যবস্থাপনা ও লোকশানের কারণে এই লাইন বন্ধ হয়ে যায়।  পদ্মা সেতু নির্মাণকে কেন্দ্র করে এই লাইনটি ২০১৪ সালে পুনর্নির্মাণ করা হয়। ২০২০ সালের ২৬ জানুয়ারি ফরিদপুর থেকে ভাঙ্গা পর্যন্ত ৩০ কিলোমিটার নতুন রেলপথ চালু করা হয় রাজবাড়ী এক্সপ্রেস উদ্বোধনের মাধ্যমে।
পরিষেবা
পোড়াদহ-কালুখালী-গোয়ালন্দ ঘাট রেলপথে যে ট্রেন গুলো চলাচল করে:
অভিষেক বচ্চন
এরপরে তিনি একে একে বেশ কয়েকটি ব্যবসাসফল চলচ্চিত্র উপহার দেন। সেগুলোর মধ্যে অন্যতম বান্টি অর বাবলি (২০০৫), দাশ (২০০৫), ব্লাফমাস্টার (২০০৫), ধুম ২ (২০০৬), গুরু (২০০৭), সরকার রাজ (২০০৮), দোস্তানা (২০০৮), বোল বচ্চন (২০১২) এবং হাউসফুল ৩ (২০১৬)। এছাড়া তার অভিনীত ধুম ৩ (২০১৩) ও হ্যাপি নিউ ইয়ার (২০১৪) সর্বকালের সেরা ব্যবসাসফল ভারতীয় চলচ্চিত্রের তালিকায় জায়গা করে নেয়। তিনি যুবা (২০০৪), সরকার (২০০৫) ও কভি আলবিদা না কেহনা (২০০৬) চলচ্চিত্রে অনবদ্য অভিনয়ের জন্য পরপর তিন বছর সেরা পার্শ্ব অভিনেতা বিভাগে ফিল্মফেয়ার পুরস্কার জেতেন। এছাড়া তিনি পারিবারিক চলচ্চিত্র পা (২০০৯) প্রযোজনার জন্য সেরা হিন্দি চলচ্চিত্র বিভাগে জাতীয় চলচ্চিত্র পুরস্কারে ভূষিত হন। ২০০৭ সালে বচ্চন ঐশ্বর্যা রাইকে বিয়ে করেন এবং ২০১১ এর ১৬ নভেম্বর আরাধ্য নামে এক কন্যা সন্তানের পিতা হন।
প্রাথমিক জীবন
অভিষেক বচ্চন ১৯৭৬ সালের ৫ ফেব্রুয়ারি প্রখ্যাত অভিনেতা অমিতাভ বচ্চন ও অভিনেত্রী জয়া বচ্চনের ঘরে জন্ম নেন। তিনি সাবেক বিশ্বসুন্দরী ও বলিউডের নায়িকা ঐশ্বর্যা রাই-এর স্বামী। তার পিতামহ হরিবংশ রাই বচ্চন ছিলেন হিন্দি সাহিত্যের নয়া কবিতা সাহিত্য আন্দোলনের একজন প্রখ্যাত কবি ও উত্তর প্রদেশের আল্লাহাবাদ বিশ্ববিদ্যালয়ের অধ্যাপক। তাদের বংশের আসল নাম হল "শ্রীবাস্তব"। কিন্তু তার পিতামহ বচ্চন ছদ্মনামে কবিতা লেখতেন। পরবর্তীতে অমিতাভ বচ্চন যখন চলচ্চিত্রে অভিনয় শুরু করেন তখন তিনিও বচ্চন নামই ব্যবহার করেন। বচ্চন তার পিতার দিক থেকে কায়স্থ বর্ণের, মায়ের দিক থেকে বাঙালি আর পিতামহীর দিক থেকে পাঞ্জাবি জাতি বংশদ্ভূত।
বচ্চন ছোটবেলায় ডিসলেক্সিয়া রোগে আক্রান্ত ছিলেন যেটি আমির খান তার চলচ্চিত্র তারে জামিন পারে উল্লেখ করেছেন। তিনি মুম্বাইয়ে জমনাবাই নার্সি স্কুল ও বোম্বে স্কটিশ স্কুল, নয়া দিল্লিতে মডার্ন স্কুল ও বসন্ত বিহার, সুইজারল্যান্ডে আইগলন কলেজে অধ্যয়ন করেছেন। পরবর্তীতে তিনি বস্টন বিশ্ববিদ্যালয় থেকে পড়াশোনা শেষ করে বলিউডে যোগ দেন।
নৈনিতাল উধমসিং নগর লোকসভা কেন্দ্র
নৈনিতাল উধমসিং নগর লোকসভা কেন্দ্রটি উত্তরাখণ্ড রাজ্যের ৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ১৪ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৬১০,৮১১ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি উত্তরাখণ্ডের নৈনিতাল জেলার পশ্চিমের কিয়দংশ বাদে সমগ্র জেলা ও সমগ্র উধম সিং নগর জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
নৈনিতাল উধমসিং নগর লোকসভা কেন্দ্রের পুনর্গঠনের পর ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।